Η **Porsche Panamera** είναι 4-πορτο / 5-πορτο υπερπολυτελές σεντάν αυτοκίνητο υψηλών επιδόσεων, που κατασκευάζεται από τη γερμανική αυτοκινητοβιομηχανία Porsche. Έχει τον κινητήρα μπροστά και την κίνηση στους πίσω τροχούς, ενώ είναι διαθέσιμες και εκδόσεις με κίνηση στους τέσσερις τροχούς. Η πρώτη γενιά της Panamera (επίσημος κωδικός: **Porsche 970**) παρουσιάστηκε στο 13ο Διεθνές Σαλόνι Αυτοκινήτου στη Σαγκάη, Κίνα, τον Απρίλιο του 2009 και τον Ιούνιο του 2009 μπήκε στη μαζική παραγωγή, όπου και διατηρήθηκε έως τον Οκτώβριο του 2016. Μέσα στο 2011 προστέθηκαν στην παλέτα, επίσης, υβριδικές και ντίζελ εκδόσεις. Η δεύτερη γενιά της Panamera (επίσημος κωδικός: **Porsche 971**) παρουσιάστηκε στο Βερολίνο στις 28 Ιουνίου 2016 και η παραγωγή της ξεκίνησε τον Νοέμβριο του 2016. Η τρίτη γενιά της, αναμένεται να κυκλοφορήσει το 2024.

Διαχρονικά, η Panamera διατίθεται στην αγορά ως μια πιο σπορ εναλλακτική πρόταση, με υψηλότερες επιδόσεις, σε αντίθεση με τις παραδοσιακές λιμουζίνες της κατηγορίας F (μεγάλα πολυτελή αυτοκίνητα), όπως η BMW Σειρά 7, το Audi A8 και η Mercedes-Benz S-Class. Για την ακρίβεια, η Panamera δημιουργήθηκε για να ανταγωνίζεται πιο άμεσα με σπορ λιμουζίνες, όπως η Aston Martin Rapide, η Maserati Quattroporte, η Mercedes-Benz CLS-Class και η BMW G32, που είναι η τέταρτη γενιά της BMW Σειράς 6, η οποία κυκλοφόρησε το 2017, είναι 5-πορτη fastback και πωλείται ως «Σειρά 6 Gran Turismo» (αντικαθιστώντας την λίγο μικρότερη BMW Σειρά 5 Gran Turismo).

Πρώτη γενιά
-----------

### Εισαγωγή

Porsche 989 στο επίσημο μουσείο της Porsche.
Το μπροστινό μέρος της Porsche 989.
Το όνομα της Panamera προήλθε, όπως και της Porsche Carrera, από τον αγώνα Carrera Panamericana. Η Panamera γενικά θεωρείται ότι είναι ο πολυαναμενόμενος καρπός της πρωτότυπης και επίσης 5-πορτης Porsche 989 του 1988, που δεν είχε φτάσει τότε στην παραγωγή.

Όπως είχε συμβεί και στην εισαγωγή του SUV Porsche Cayenne πρώτης γενιάς στα τέλη του 2002 (η Cayenne από τότε έχει γίνει το best-seller της μάρκας), η εισαγωγή της Panamera αναστάτωσε πολλούς καθαρόαιμους οπαδούς της Porsche, καθώς θεωρήθηκε τότε ως μια προσπάθεια να διευρύνει την απήχησή της εταιρείας σε εντελώς νέες κατηγορίες υποψήφιων αγοραστών, πέρα από τους σκληροπυρηνικούς οπαδούς της. Η Panamera ήρθε σε αντίθεση με τις συνήθεις προσφορές της εταιρείας, με ελαφριά 2-πορτα σπορ αυτοκίνητα με τον κινητήρα πίσω, όπως η Porsche 911. Η Panamera από την άλλη, θεωρείται ένα full-size αυτοκίνητο πολυτελείας, με βάρος 1.800 κιλά, αποκλειστικά τέσσερις πόρτες, και με τον κινητήρα στο μπροστινό μέρος.

Η εμφάνιση της Panamera, με το μακρύ καπό της και το διαχρονικό των Porsche σχέδιο στο πίσω άκρο του αμαξώματος, έχει μια ελαφρά ομοιότητα με μια υποθετική μακρύτερη Porsche 911, μολονότι δεν μοιάζει με την 911 από ορισμένες οπτικές γωνίες. Επίσης, η εικονική 911 έχει ένα κάπως πιο λιτής φιλοσοφίας εσωτερικό (αν και με σχετικά πολυτελή αίσθηση), καθώς έχει επικεντρωθεί περισσότερο στον τομέα των επιδόσεων, ενώ η Panamera έχει ένα άκρως πολυτελές σαλόνι, με όλες τις σύγχρονες τεχνολογικές ανέσεις και με πολύ πιο ακριβή δερμάτινη ταπετσαρία.

Ο αεροδυναμικός συντελεστής Cd της Panamera πρώτης γενιάς είναι 0,29.

### Παραγωγή

Αρχικά, οι κινητήρες συναρμολογούνται στην Στουτγκάρδη και το αμάξωμα του αυτοκινήτου κατασκευάζεται στις εγκαταστάσεις της Porsche στο Ανόβερο, όπου και σχεδιάστηκε. Η τελική συναρμολόγηση του οχήματος λαμβάνει χώρα στη Λειψία, επίσης στη Γερμανία (μαζί και με το SUV Porsche Cayenne στις δύο πρώτες γενιές της Cayenne). Αν και κάποια πιλοτικά μοντέλα προ-παραγωγής κατασκευάστηκαν από τον Απρίλιο του 2009, ωστόσο η μαζική παραγωγή της Panamera πρώτης γενιάς ξεκίνησε τον Ιούνιο του 2009, μόλις 2 μήνες μετά την παρουσίασή της στο Σαλόνι Αυτοκινήτου της Σαγκάης στην Κίνα.

### Κινητήρες

Το σαλόνι μιας Porsche Panamera πρώτης γενιάς.
Τα μοντέλα Panamera S, Panamera 4S και Panamera Turbo, όλα με V8 κινητήρα, ήταν οι πρώτες εκδόσεις που κυκλοφόρησαν στην αγορά το 2009. Εκτός από το αρχικό 4.8 λίτρων Twin Turbo 500 ίππων V8, η Porsche παρουσίασε δύο επιπλέον μοντέλα για το 2010: τις Panamera και Panamera 4, που και οι δύο κινούνται με κινητήρα 3.6 λίτρων V6 που παράγει 300 ίππους. Οι Panamera S και Diesel Hybrid είναι με κίνηση στους πίσω τροχούς, ενώ οι Panamera 4 και 4S έχουν το ίδιο σύστημα 4-κίνησης με τις Turbo και Turbo S.

Ενώ προέρχεται από τον V8 κινητήρα των Panamera S και Panamera 4S, ο κινητήρας V6 διατηρεί τεχνολογίες του V8 της, όπως σύστημα άμεσου ψεκασμού καυσίμου, αδιαβάθμητη ρύθμιση εκκεντροφόρου εισαγωγής με μεταβλητό βύθισμα βαλβίδων (VarioCam Plus), μια on-demand αντλία λαδιού, νερό ψύξης με θερμική διαχείριση, μια μεταβλητή πολλαπλή εισαγωγής, καθώς και ολοκληρωμένες ξηρό κάρτερ λαδιού με εκχύλιση δύο σταδίων του πετρελαίου. Επίσης φέρει και αυτόματη λειτουργία Start-Stop, αν και μόνο με το 7-τάχυτο αυτόματο κιβώτιο PDK διπλού συμπλέκτη. Τα μοντέλα που εξάγονται στις Ηνωμένες Πολιτείες περιλαμβάνουν σύστημα εκκίνησης του κινητήρα Start-Stop, και ειδικότερα η έκδοση Turbo χρησιμοποιεί ενεργό αεροδυναμική με μια ρυθμιζόμενη πίσω αεροτομή πολλαπλών σταδίων.

Το 2011, προστέθηκαν στην παλέτα η υβριδική έκδοση της Panamera S, γνωστή ως Panamera S E-Hybrid, η εκδοχή 3.0 λίτρων V6 ντίζελ και οι παραλλαγές Panamera Turbo S και Panamera GTS.

Τεχνικά στοιχεία
----------------

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Μοντέλο | Κινητήρας | Κυβισμός | Ισχύς | Ροπή(N·m) | ΕκπομπέςCO2 (gr/km) | Επιτάχυνση0–100 km/h | Μέγιστηταχύτητα | Μέση κατανάλωση(λίτρα/100 km) |
| **Panamera** | Βενζίνη | 3.605 cm³ | 228 kW (310 hp) | 400 | 196 | 6,3 sec | 259 km/h | 8,4 |
| **Panamera 4** | Βενζίνη | 3.605 cm³ | 220 kW (300 hp) | 400 | 203 | 6,1 sec | 257 km/h | 8,7 |
| **Panamera S** | Βενζίνη | 2.997 cm³ | 272 kW (400 hp) | 520 | 204 | 5,1 sec | 286 km/h | 8,7 |
| **Panamera 4S**  | Βενζίνη | 2.997 cm³ | 294 kW (400 hp) | 500 | 208 | 4,8 sec | 287 km/h | 8,9 |
| **Panamera GTS** | Βενζίνη | 4.806 cm³ | 316 kW (440 hp) | 520 | 249 | 4,4 sec | 288 km/h | 10,7 |
| **Panamera Turbo** | Βενζίνη | 4.806 cm³ | 368 kW (500 hp) | 700 | 239 | 4,1 sec | 305 km/h | 10,2 |
| **Panamera Turbo S** | Βενζίνη | 4.806 cm³ | 405 kW (550 hp) | 800 | 239 | 3,8 sec | 310 km/h | 10,2 |
| **Panamera Diesel** | Ντίζελ | 2.967 cm³ | 224 kW (300 hp) | 650 | 166 | 6,0 sec | 259 km/h | 6,3 |
| **Panamera S E-Hybrid** | Υβριδικό | 2.995 cm³ | 245 kW (333 hp) + 70 kW (95 hp) | 440 | 71 | 5,5 sec | 270 km/h | 3,1 |
|

Δεύτερη γενιά
-------------

Η δεύτερη γενιά της Panamera αποκαλύφθηκε επίσημα στις 28 Ιουνίου 2016 σε μια σχετική εκδήλωση στο Βερολίνο, Γερμανία, και φέρει τον κωδικό **971**. Η μαζική παραγωγή της, ξεκίνησε τον Νοέμβριο του 2016 για τη σεζόν (model year) του 2017. Για πρώτη φορά εξοπλίστηκε με μια μεγάλη οθόνη αφής στην κεντρική κονσόλα, καταργώντας έτσι το πλήθος των κουμπιών στην κονσόλα της Panamera πρώτης γενιάς.

### Αισθητική

Porsche Panamera Turbo fastback sedan (η εκδοχή για την Ευρώπη).
Η Porsche Panamera δεύτερης γενιάς δεν έφερε πλέον την hatchback προς station wagon αισθητική της πρώτης γενιάς, η οποία είχε εισπράξει τότε κάποιες αρνητικές κριτικές. Αντιθέτως, η «ουρά» της γενιάς αυτής θυμίζει έντονα το πίσω μέρος της Porsche 911, έχοντας μάλιστα και κοινή μπάρα πίσω φώτων LED που καταλαμβάνει ολόκληρο το πλάτος του αυτοκινήτου, καθώς και προεξέχουσα πίσω λωρίδα και άνω μέρος του πίσω προφυλακτήρα.

Αυτή η βελτίωση στο ντιζάιν είχε ως σκοπό να προσδώσει στο μοντέλο μια νέα ταυτότητα, ως σπορ Grand tourer (GT).

#### Sport Turismo

Porsche Panamera 4 E-Hybrid Sport Turismo 2.9 του 2019.
Αρχίζοντας πρώτα από την Ευρώπη, προστέθηκε στην παλέτα των εκδόσεων και μια 5-πορτη εκδοχή shooting-brake προς station wagon, με την ονομασία **Sport Turismo**, ως εναλλακτική επιλογή αντί της στάνταρ 4-πορτης liftback / fastback εκδοχής αμαξώματος. Στη συνέχεια, έγινε διαθέσιμη και στις ΗΠΑ. Για την ιστορία, η Panamera Sport Turismo παρουσιάστηκε τον Μάρτιο του 2017 στο Σαλόνι Αυτοκινήτου της Γενεύης και είναι διαθέσιμη με την ίδια παλέτα κινητήρων της 4-πορτης εκδοχής. Τον Σεπτέμβριο του 2017, η Porsche ανακοίνωσε επίσημα την εισαγωγή της Panamera Turbo S E-Hybrid Sport Turismo, δηλαδή της 5-πορτη εκδοχή της ναυαρχίδας Turbo S E-Hybrid, η οποία ήταν προηγουμένως διαθέσιμη μόνο στην 4-πορτη εκδοχή. Με την εισαγωγή της, καθώς απέδιδε ισχύ 680 PS (500 kW; 671 bhp), η Panamera Turbo S E-Hybrid Sport Turismo έγινε το ταχύτερο station wagon παγκοσμίως, ξεπερνώντας την Mercedes-AMG E 63 S των 612 PS (450 kW; 604 bhp) και το Audi RS6 Performance των 605 PS (445 kW; 597 bhp).

### Ανανέωση του 2020

Porsche Panamera δεύτερης γενιάς λίγο μετά το λίφτινγκ του 2020.
Στις 26 Αυγούστου 2020 παρουσιάστηκε επίσημα μια ελαφρά ανανέωση στην Panamera δεύτερης γενιάς, που κυκλοφόρησε για τη σεζόν (model year) του 2021.

Η τρίτη γενιά του μοντέλου αναμένεται να παρουσιαστεί και να κυκλοφορήσει το 2024, με το αυτοκίνητο να αναμένεται να κάνει χρήση 5G τεχνολογίας.

Αναφορές
--------

1. ↑  «2010 Porsche Panamera Reviews by Cars.com Experts and Consumers». Cars.com. Αρχειοθετήθηκε από το πρωτότυπο στις 29 Νοεμβρίου 2010. Ανακτήθηκε στις 3 Οκτωβρίου 2010.
2. ↑  «2010 Porsche Panamera Reviews, Prices + Rankings | U.S. News Cars». Usnews.rankingsandreviews.com. Ανακτήθηκε στις 3 Οκτωβρίου 2010.
3. ↑  «2010 Porsche Panamera - Test drive and new car review - 2010 Porsche Panamera». Cars.about.com. 11 Ιουνίου 2010. Αρχειοθετήθηκε από το πρωτότυπο στις 7 Ιουλίου 2011. Ανακτήθηκε στις 3 Οκτωβρίου 2010.
4. ↑  Meiners, Jens (27 Μαΐου 2016). «Exclusive: 2nd Generation Porsche Panamera Prototype Driven». *NDTV CarAndBike*. Ανακτήθηκε στις 28 Ιουλίου 2016.
5. 1 2  Shah, Vivek (4 Ιουλίου 2016). «2017 Porsche Panamera». *Deep Tread*. Αρχειοθετήθηκε από το πρωτότυπο στις 19 Σεπτεμβρίου 2016. Ανακτήθηκε στις 19 Σεπτεμβρίου 2016.
6. ↑  Woodard, Collin (2 Μαΐου 2016). «Rejoice! Porsche Will Sell the Panamera Wagon in the U.S.». *Road & Track*. Ανακτήθηκε στις 28 Ιουλίου 2016.
7. ↑  «671bhp Porsche Panamera Sport Turismo Turbo S E-Hybrid launched». *www.autocar.co.uk* (στα Αγγλικά). Ανακτήθηκε στις 29 Σεπτεμβρίου 2017.
8. ↑  «Porsche has made a 670bhp hybrid estate car». *www.topgear.com* (στα Αγγλικά). 26 Σεπτεμβρίου 2017. Ανακτήθηκε στις 29 Σεπτεμβρίου 2017.
9. ↑  Porsche Panamera restyling
10. ↑  www.motor1.com/news/Porsche Panamera next gen spied

Βιβλιογραφία
------------

* Bernd Ostmann: «Die kleine Tür-Schau – NEUHEIT, Porsche Panamera». In: «auto, motor und sport», Heft 6, 2. März 2005, Seiten 30 – 31.
* Robert Nössler: «Porsche Panamera nun ein waschechter Leipziger». In: Leipziger Volkszeitung. 1. Juli 2016, ISSN 0232-3222, S. 6.
* David Leclercq, «Porsche Panamera 4S», Le moniteur automobile, no 1455,‎ 30 septembre 2009, p. 30-41.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Porsche Panamera** |

* Η επίσημη Ελληνική ιστοσελίδα της Porsche, με όλα τα μοντέλα της.
* Γνωριμία με την Porsche Panamera (4Τροχοι - Απρίλιος 2009)
* Γνωριμία με την Porsche Panamera (4Τροχοι - Αύγουστος 2009)
* Γνωριμία με την Porsche Panamera V6 (4Τροχοι - Ιούνιος 2010)
* Γνωριμία με την Porsche Panamera δεύτερης γενιάς (4Τροχοι - Αύγουστος 2013)
* Γνωριμία με την Porsche Panamera S E-Hybrid (4Τροχοι - Σεπτέμβριος 2014)
* www.porsche.com/ Panamera.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Μοντέλα της Porsche |
| --- |
|  |
| **Σημερινά μοντέλα** | 
911 (992) - Boxster - Cayman - Macan - Cayenne - Panamera |
|  |
| **Ιστορικά μοντέλα** | 
356 - 550 Spyder - 901 - 904 Carrera GTS - 906 Carrera 6 - 911 (911 (1963) - 911 (1973) - 930 / 911 Turbo - 964 - 993 - 996 - 997 - 991) - 911 GT1 - 912 - 914 - 918 - 924 - 928 - 944 - 959 - 968 - Carrera GT |

 |